Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A fentiek alapján megállapítható, hogy a fegyveres biztonsági õrzésrõl, a természetvédelmi és a mezei õrszolgálatról szóló 1997. évi CLIX. törvény jelenleg hatályos rendelkezései nem teremtenek jogalapot olyan kamerarendszerek
Paragraph Index: 1174

25. § (2) bekezdés alapján fel fogom szólítani a jogellenes adatkezelés megszüntetésére. Tájékoztatom, hogy bejelentésének adatvédelmi nyilvántartásba vételérõl hivatalom külön levélben értesíti. A közelmúltban tudomásomra jutott, hogy a BAR-ban a törvényes öt évet követõen újabb öt évre archív állományba kerülnek az adatok oly módon, hogy azok a hiteladat-adatszolgáltatók számára nem láthatók, de a nyomozóhatóság, bíróság, ügyészség esetleges írásbeli megkereséseire bizonyítási célból még elõhívhatók és kiadhatók. Az adatok tehát tíz évet követõen kerülnek véglegesen megsemmisítésre. Az Avtv. 25. § (2) bekezdés alapján felszólítom a jogellenes adatkezelés megszüntetésére. Megtett intézkedéseirõl 30 napon belül írásban szíveskedjen hivatalomat tájékoztatni. Budapest, 2005. október 11. Üdvözlettel: Dr. Péterfalvi Attila (1653/K/2005) 2006/162/II. szám [Állásfoglalás: egy közösségi vagy egy internetes fórumon másra vonatkozó becsületsértõ, pejoratív állításokat tenni, a véleménynyilvánítás szabadságához tartozik és az adatvédelem oldaláról meglehetõsen szûk területen értelmezhetõ] […] Tisztelt […]! Az állampolgári jogok országgyûlési biztosához elõterjesztett panaszában az MTM-SBS Televízió Rt. (tv2) és az M-RTL Televízió Rt. (RTL Klub) teletext társkeresõ chat oldalainak a tartalmát, továbbá a chat moderátorok és az említett televíziótársaságok munkatársainak eljárását sérelmezte. Az országgyûlési biztos általános helyettese hatáskörének hiányában beadványát adatvédelmi vizsgálat céljára megküldte irodámnak. A beadványában sérelmezi, hogy a fenti csatornák teletextes chat oldalain az Ön megítélése szerint a becsület csorbítására alkalmas üzenetek jelentek meg, illetve az RTL Klub csatorna moderátora az oldal látogatóinál az Ön telefonszáma után érdeklõdött. Az ügyben képviselt álláspontom a következõ:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes